Na podlagi 15. člena Statuta Športnega društva Šoštanj sklicujem

3. redno skupščino

Športnega društva Šoštanj
ki bo v torek, 24. junija 2003,

ob 20. uri v sejni sobi Občine Šoštanj

Trg svobode 12, Šoštanj.
Dnevni red:

1. Izvolitev organov skupščine

2. Vsebinska in finančna poročila

3. Poročilo nadzornega odbora

4. Program dela za leto 2003

5. Dom TVD Partizan

6. Razprava po poročilih

7. Razno

Na skupščino so vabljeni vsi člani Športnega društva Šoštanj in ostali zainteresirani.

V Šoštanju, 17. junija 2003

Predsednik ŠD Šoštanj:

Albin Ošlovnik

Ali ste vedeli: ŠD Šoštanj je član Športne zveze Šoštanj in Športne unije Slovenije!

Gradivo za skupščino

Ad 1

Izvoliti je potrebno delovnega predsednika, dva člana delovnega predsedstva, dva overovatelja zapisnika, zapisnikarja in verifikacijsko komisijo.

Ad 2

Predsednik Športnega društva Šoštanj, Albin Ošlovnik, bo podal vsebinsko in finančno poročilo o delu društva v letu 2002.

Ad 3 

Nadzorni odbor ŠD Šoštanj bo podal poročilo o poslovanju društva v letu 2002.

Ad 4 

Predstavljene bodo glavne aktivnosti društva v letu 2003:

· turnir v kegljanju (27. junij 2003),

· liga v malem nogometu (avg - sep),

· liga v odbojki za mešane ekip (oktober),

· turnir v košarki (avgust),

· sodelovanje pri Dnevih rekreacije 2003.

Ad 5 

Dom TVD Partizan je v bil jeseni 2002 s sodno odločbo vrnjen v lastništvo Športne unije Slovenije. ŠD Šoštanj ima s Športno unijo Slovenije sklenjeno pogodbo o prenosu 80% lastništva na ŠD Šoštanj.

ŠD Šoštanj nima ustreznih kadrovskih, finančnih in organizacijskih možnosti, da prevzame objekt v lastništvo in upravljanje.

Zadnja tri leta je z objektom na podlagi posebnega dogovora upravljala Športna zveza Šoštanj, ki je v zameno Športnemu društvu Šoštanj krila določene dolgove iz preteklega poslovanja društva.

Skupščini ŠD Šoštanj se predlaga dva sklepa:

· Dom TVD Partizan Šoštanj se preda v upravljanje Športni zvezi Šoštanj za obdobje od 1.7.2003 do 30.6.2004,

· Športni zvezi Šoštanj in Občini Šoštanj se v zameno za pomoč pri upravljanju in vzdrževanju objekta ponudi solastniški delež za objekt Dom TVD Partizan Šoštanj s pripadajočim zemljiščem.

Ad 6 

Razprava o vseh poročilih in predlogih. 

ORGANI ŠPORTNEGA DRUŠTVA ŠOŠTANJ

(november 2001 – november 2005)

predsednik  

Albin Ošlovnik

podpredsednik 

Peter Blaj

tajnik


Milan Sekulič

upravni odbor

Zvonko Tonkli



Jože Kovač




Anton Lebar




Anton Kolar



Robert Čuden

nadzorni odbor

Bojan Rotovnik




Roman Goršek




Janez Žlender

disciplinska komisija
Jože Kovač




Zorica Sekulič

SEZNAM UGODNOSTI ZA ČLANE ŠPORTNEGA DRUŠTVA ŠOŠTANJ

Članstvo v Športnem društvu Šoštanj se dokazuje s člansko izkaznico, podpisano pristopno izjavo ter plačano članarino za tekoče leto.

Osnovne pravice članov ŠD Šoštanj, ki izhajajo iz statuta Športnega društva Šoštanj:

· da se aktivno vključujejo v vse oblike dejavnosti društva, 

· da volijo in so izvoljeni ter 

· da sodelujejo in odločajo o pomembnih vprašanjih društva. 

Dodatne pravice oz. ugodnosti za člane Športnega društva Šoštanj:

· možnost redne tedenske vadbe, ki poteka v Domu TVD Partizan Šoštanj v izbrani sekciji,

· 50% popust na kotizacijo za športne turnirje in ligaška tekmovanja, ki jih organizira Športno društvo Šoštanj,

· 50% popust pri koriščenju fitnesa v kegljišču TEŠ,

· 50% popust pri koriščenju kegljišča TEŠ.

Ugodnosti se bodo še povečale!

Član Športnega društva Šoštanj uveljavlja dodatne pravice oz. ugodnosti na podlagi veljavne članske izkaznice. 

V kolikor ponudnik ugodnosti to zahteva, se mora član Športnega društva Šoštanj poleg članske izkaznice identificirati tudi z ustreznim osebnim dokumentom.

OPOMIN ČLANOM ZA PLAČILO ČLANARINE 

V LETU 2003

Članarino ŠD Šoštanj je možno plačati pri vodjih sekcij in pri predsedniku ŠD Šoštanj, Albinu Ošlovniku.

Članarino ŠD Šoštanj bo  možno plačati tudi na skupščini. S seboj prinesite članske izkaznice. 

V okviru ŠD Šoštanj delujejo:

· sekcija mladi,

· sekcija starejše ženske,

· sekcija starejši moški in

· sekcija bolnišnice Topolšica.

Obvestila in novice za člane ŠD Šoštanj so interno glasilo Športnega društva in so namenjene brezplačnemu razdeljevanju.

Izdalo: 
Športno društvo Šoštanj

Datum:
junij 2003

Naklada: 
100 izvodov

Oblikovanje:
Bojan Rotovnik

ŠPORTNO DRUŠTVO ŠOŠTANJ

Kajuhova cesta 15 (p.p. 26)

3325 Šoštanj
OBVESTILA in NOVICE za ČLANE

št. 2 

Športno društvo Šoštanj organizira

2. odprti rekreacijski turnir posameznikov v 

KEGLJANJU,

ki bo v petek, 27. junija 2003 

od 16. ure dalje v kegljišču TEŠ.

Kotizacija za člane znaša 500 SIT, za vse ostale 1.000 SIT.

Informacije in prijave: Nino Ošlovnik – GSM: 041/759-435.

VABLJENI!

Šoštanj, junij 2003

